Nuestra Señora de Salambao

An Nuestra Señora de Salambáo (Espanyol: Nuestra Señora de la Inmaculada Concepcion de Salambáo; Tagalog: Mahal na ng Birhen ng Salambao o Birhen ng Salambaw) sarong Katolikong titulo kan Banal na Birhen Maria na pinagsasamba sa Obando, Bulacan, Filipinas. An Birheng Maria sa irarom kan titulong ini pinag-aantabay bilang lokal na mga patron nin pagsisira, tongod sa nadiskubreng imahen sa sarong salambáw, sarong klaseng dakulang pandakop-sira na suportado nin magkasaralay na kawayan asin nakasapaw sa barsa.

An imahen nakaharong kaibahan nin Santa Clara de Asis asin San Pascual Baylon sa laog kan Simbahan nin Obando. tolong santo minaporma nin sarong katulohan na iyo an sentro kan taonan na Bayle sa Obando o inaapod man na Obando Fertility Rites na piggigibo poon 17 abot 19 kan kada bulan na Mayo.

 Leyenda 
An petsa kan pakakua kan ladawan tradisyonal na piggibo kaidtong 19 Hunyo 1763. Tulong parasira, nagngangaran Juan, Julián, asin Diego dela Cruz, an nandadakop sira sa sarong lugar na inaapod Hulingduong sa banwaan nin Tambobong (sa ngunyan sa Syudad nin Malabon). Duman, saindang nadakop an rebulto paagi kan saindang salambáw, na sarong dakulang klaseng binabaton na pansira na gibo sa mga magkasaralay na kawayan asin nakasapaw sa barsa. Kan an mga parasira magprobar na darahon an imahen nin Birhen sa kataid na Navotas, biglang nagin magabat asin dai nahihiro an saindang salambáw. Nagdesisyon sindang magpasiring sa Obando, asin an saindang barsa biglang guminian asin nagin pasil pagsagwan. Ini inako nindang tanda na boot kan Birhen na ilaog sa Obando.

An ladawan—kasabay nin sarong replika salambáw—ngonyan nakaharong sa sarong kahoy na retablo (reredos) sa taas kan halangkaw na altar nin San Pascual Baylón Parish, kairiba an mga rebulto nin Santa Clara asin San Pascual. An sarong replika kan rebulto, sa sadiring salambáw kaini, ginagamit para sa taonan na pagprusisyon sa ikatolong aldaw kan mga Ritos.

 Kafiestahan 
An kafiestahan kan Nuestra Señora de Salambáo iyong ika-19 nin Mayo, na iyo an huring aldaw nin sarong triduum na pag-onra kan katulohan nin mga santo. Lakop katakod kan triduum iyo an mga Rito, kaibahan nin mga Misa asin mga prusisyon kun saen magayagayang binabale kan kapwa babayi asin lalaking mga deboto an fandango sa pagngayo'-ngayo' na magkaigwa nin aki asin maray na pagbuhay sagkod ani. Minasentro an mga selebrasyon sa Simbahan nin Parokya nin San Pascual Baylón, na midbid man bilang National Shrine ni Nuestra Señora de la Inmaculada Concepcion de Salambáo sa Barangay Pag-asa, Obando, Bulacan.

 Taytay nin mga Ladawan 

Hilngon man
 Bayle sa Obando
 Nuestra Señora de Camarin, sarong estatuwa na nakaukit sa Guam na nakua man nin parasira
 Nuestra Señora de Caysasay, na nakua man sa hikot nin sarong parasira

 Toltolan 

 Mga pinaghalian 

 Philippine Fiestas & Festivals
 Obando Fertility Rites 
 Patron Saints of Fishing (sa Bunganut Lake Online)